MANA 7 IULIE

„Iată Mielul lui Dumnezeu!” — Ioan 1:36

Toți servitorii Domnului trebuie să atragă atenția asupra Domnului și nu asupra lor. Să ne încordăm toată puterea spre a arăta oamenilor spre Mielul lui Dumnezeu și nu spre noi înșine. Modestia, oriunde se află, este un giuvaer; este unul dintre darurile Spiritului pe care toți consacrații Domnului trebuie să se străduiască să-l dezvolte mult și să-l facă cât mai strălucitor.

Să ne amintim că a urma lui Isus, în cel mai bun sens al cuvântului, înseamnă a umbla pe căile Lui, a ne strădui să facem cât putem mai aproape de ceea ce ar face El în ziua de azi, scoțându-ne lecțiile din ceea ce El personal a făcut și a spus și din instrucțiunile ce ni le-a lăsat prin apostoli, cu privire la cărarea părtășiei în suferințele Lui, cărarea spre gloria și moștenirea împreună cu El în Împărăția Sa. — Z. '99-14,15