CÂNTĂRI ÎN NOAPTE 01 AUGUST

Dacă Îmi slujește cineva, să Mă urmeze. Ioan 12:26

Este timpul stabilirii adevăratei împărății — este chiar aproape. Este timpul pentru adunarea celor aleși din fiecare parte, din fiecare ramură a acestui Babilon figurat în care poporul Domnului sunt captivii acestor uneltiri ale lui Satan; este timpul pentru o reafirmare a libertății cu care Cristos ne-a făcut liberi, este timpul ca poporul Domnului să-L recunoască pe El ca singurul lor Împărat și Îndrumător, este timpul ca ei să audă cuvintele: „Terminați-o cu omul, a cărui suflare este în nările sale; căci ce preț are el?" (Isaia 2:22). Este timpul ca poporul Domnului să-și dea seama că Domnul este deplin competent să-și conducă lucrarea în felul cel mai plăcut Lui, și în modul cel mai avantajos pentru cei care sunt cu adevărat ai Lui; este timpul ca ei să se uite la Domnul pentru a vedea ce agenți, ce canale ale adevărului, ce mijloace de serviciu a pregătit sau pregătește El în Israelul spiritual. Când ajungem să înțelegem situația, aflăm că toată această chestiune a recunoașterii papilor, cardinalilor, episcopilor, doctorilor în teologie etc, etc., — este contrară aranjamentului divin — în opoziție directă cu acesta; dar că, totuși, acea chestiune nu a împiedicat și nici nu i se va permite să împiedice realizarea lucrării Domnului și adunarea adevăraților israeliți, aleșii, cei prețioși, mărgăritarele Domnului din Israelul nominal. Această lucrare a Domnului înaintează treptat, indiferent de ceea ce ar putea face oamenii în general. W. T. 1903-204 (R 3217:3) (Cântarea 7)