CÂNTĂRI ÎN NOAPTE 19 IANUARIE

Prietenul adevărat iubește oricând și în nenorocire ajunge ca un frate. Proverbe 17:17

Bine a zis înțeleptul, că un prieten iubește oricând. Acela care iubește numai atunci când crede că va fi spre propriul său avantaj, nu cunoaște iubirea. Cel care iubește și este frate numai în prosperitate, și a cărui iubire și prietenie se veștejesc sub căldura persecuțiilor și a împotrivirilor, n-a cunoscut niciodată iubirea în adevăratul ei sens, ci numai o anumită formă a egoismului — iubirea lumii. Precum Dumnezeu Își arată iubirea față de noi și ne-a arătat că nu prin egoism, ci prin generozitate, cu mare preț pentru Sine, El ne-a pregătit eliberarea din închisoare și ne-a acordat privilegiile stării de fii, tot așa iubirea adevărată va fi dispusă să sacrifice. Să judecăm deci dragostea noastră pentru alții, pentru Domnul, pentru frați, pentru familiile noastre, pentru vecinii noștri, chiar pentru dușmanii noștri, prin voința noastră de a sacrifica în interesul lor și pentru binele lor cel mai mare. W. T. 1908-249 (R 4224:5) (Cântarea 23)