CÂNTĂRI ÎN NOAPTE 20 NOIEMBRIE

Nădăjduiește în Domnul. Psalmul 27:14.

Unii dintre noi au învățat prin experiență că a încerca s-o iei înaintea Domnului în orice problemă este periculos. Noi nu suntem destul de înțelepți ca să ne conducem noi înșine. Într-adevăr, așa cum a exprimat poetul:

„Ne temem să atingem

Lucruri care implică atât de mult."

Dacă am putea să recunoaștem fragilitatea situației noastre uneori, aceasta ne-ar face mai modești și mai precauți. Nu numai propriile noastre interese și gloria veșnică sunt în joc, ci și interesele altor membri-tovarăși ai corpului lui Cristos. Un cuvânt pripit, o faptă necugetată, lipsă de atenție în vreun sens al cuvântului, ar putea să conducă la stări nepotrivite de inimă, și, chiar dacă am câștigat făgăduința, aceasta ar putea fi prin strâmtorare, mai degrabă decât pe calea pe care ne-ar fi condus Domnul. W. T. 1908-267 (R 4235:2) (Cântarea 221)