CÂNTĂRI ÎN NOAPTE 07 FEBRUARIE

Eu sunt Pâinea vie, care S-a coborât din cer. Ioan 6:51

Când Domnul nostru a afirmat despre Sine că este Pâinea din cer, mulți dintre ascultătorii Lui nu au înțeles metafora și au zis: Acestea sunt cuvinte grele. Vrea acest om să ne dea să mâncăm din carnea lui? Ei n-au reușit să vadă că Domnul nostru a personificat adevărul, marele plan al lui Dumnezeu care se centra în El, viața pe care El venise să o dea pentru lume, pentru ca noi să putem trăi prin El. A mânca literal carnea lui Isus n-ar fi produs decât carne, dar a mânca din El în sensul de a participa la binecuvântările și îndurările lui Dumnezeu pregătite prin El, și în sensul de a ne însuși spiritul și dispoziția Lui, acesta este gândul potrivit. Pe măsură ce ne împărtășim din calitățile Domnului, ele devin ale noastre, pe măsură ce ne hrănim din El în inimile noastre, devenim puternici în credință și în toate harurile Spiritului Său. Să adunăm deci zilnic porția noastră de mană și să căutăm să o folosim zilnic toată, și să înțelegem că aceasta va fi porția noastră până vom ajunge în Canaanul ceresc. Cu siguranță deci, toată rezerva de har divin primită în viața lor de credincioșii Domnului ar trebui să fie stimulatoare pentru credința și încrederea noastră în Cel care ne-a chemat din întuneric la lumina Sa minunată. W. T. 1907-186 (R 4012:6) (Cântarea 71)