MANA 12 OCTOMBRIE

Uitați-vă cu atenție cum cresc crinii de pe câmp ... — Mat. 6:28

Domnul nostru ne atrage atenția că lucruri atât de simple ale naturii trebuie studiate și luate în considerare. Lecțiile de învățat, privitoare la toate afacerile vieții, vor fi folositoare pentru cei care le studiază din punctul de vedere corect, al credinței în Creator și al înțelegerii faptului că El este, în mod necesar, întruchiparea și reprezentantul celor mai înalte și mai nobile calități pe care le poate concepe mintea omenească; El este perfect în Dreptate, în Înțelepciune, în Putere, în Iubire .... Inima care ia astfel în considerare lucrurile face progrese, crește în har, în cunoștință și iubire. Inima care nu reușește să ia în considerare lucrurile mici, nu reușește să aprecieze nici lucrurile mai mari și este împiedicată de la o apreciere cuvenită a planului Său și astfel de la aprecierea cuvenită a caracterului Său. — Z. '04-37,38