CÂNTĂRI ÎN NOAPTE 18 MAI

Poate să mântuiască în chip desăvârșit pe cei care se apropie prin El de Dumnezeu, pentru că trăiește pururea, ca să mijlocească pentru ei. Evrei 7:25

De-a lungul Veacului Evanghelic, poporul Domnului a privit cu ochiul credinței pe Marele Preot ca pe Avocatul lor, care trăiește pururea ca să intervină pentru noi, în timp ce El aștepta timpul Tatălui pentru venirea Sa a doua oară ca să împlinească promisiunile și binecuvântările Sale spirituale nespus de mari și scumpe pentru biserica Sa, și să acorde lumii binecuvântările restabilirii, prezise „prin gura tuturor sfinților Săi proroci din vechime". Dar înaintea binecuvântărilor reale, toți cei care sunt frații Lui, ucenicii Lui, care umblă în urmele Lui, care caută să-și împlinească sacrificiul așa cum Și l-a împlinit El pe al Său, și cu ajutorul și conducerea Sa, prin credință își pot da seama că ei nu sunt străini, înstrăinați și depărtați de Dumnezeu, ci sunt acceptați de Tatăl — nu în mod direct, ci indirect, „acceptați în Cel Preaiubit", care este Mijlocitorul nostru, Avocatul nostru, și numai în El putem avea o poziție înaintea Tatălui și putem cere sau aștepta vreo favoare. W. T. 1901-182 (R2823:4) (Cântarea 167)