CÂNTĂRI ÎN NOAPTE 19 NOIEMBRIE

Cel care va birui va moșteni aceste lucruri. Eu îi voi fi Dumnezeu și el Îmi va fi fiu. Apocalipsa 21:7

Cei la care se referă nu sunt clasa miresei, aleasă în timpul Veacului Evanghelic, ci clasa oilor din Matei 25 — aceia dintre oameni care, în timpul Veacului Milenar vor deveni oile Domnului și vor asculta vocea Lui. Acestora, la sfârșitul Veacului Milenar, în armonie cu planul Tatălui, El le va spune: „Veniți binecuvântații Tatălui Meu, moșteniți împărăția care v-a fost pregătită de la întemeierea lumii". Ei nu sunt invitați să moștenească împărăția pregătită pentru noi, în comoștenire cu Domnul, împărăția cerească. Dar, ei vor moșteni pământul, posesiunea cumpărată — ei se vor întoarce întru totul la domeniul tatălui Adam, pe care l-a pierdut pentru el și pentru copiii lui prin neascultare, dar pe care Isus l-a răscumpărat cu propriul Său sânge prețios, și pe care îl va restabili la încheierea Mileniului pentru toți copiii lui Adam care vor accepta favorurile Sale binevoitoare, și care vor fi readuși de El la viață, și astfel devenind fiii Săi, iar El Dumnezeul lor — Tatăl lor. W. T. 1901-201 (R 2833:5) (Cântarea 397)