MANA 28 MAI

Așadar, noi totdeauna suntem plini de încredere, știind că, dacă suntem acasă în trup [atât timp cât ne simțim cu totul mulțumiți cu condițiile prezente — cu noi înșine și cu ceea ce ne înconjoară] suntem departe de Domnul ... — 2 Cor. 5:6

Dacă am trăi în apropierea Lui, umblând „cu Dumnezeu”, nu ne-am simți pe deplin mulțumiți cu realizările și condițiile prezente, etc., ci ne-am simți ca peregrini, ca străini, căutând o odihnă mai bună, o patrie mai bună, pe care „Dumnezeu ... a făgăduit-o celor care Îl iubesc”. Dar aceasta este adevărat numai despre aceia despre care apostolul spune în versetul 7 că umblă prin credință și nu prin vedere: „suntem plini de încredere, [plini de credință în Dumnezeu, ne bucurăm să umblăm prin credință] și ne place mai mult să părăsim trupul acesta [să fim fără patrie, străini și călători pe pământ], ca să fim acasă la Domnul” în spiritul părtășiei noastre. — Z. '97-305