MANA 13 AUGUST

Noi deci suntem trimiși împuterniciți pentru Hristos. — 2 Cor. 5:20

Dacă noi ca și creștini am putea avea întotdeauna viu în minte acest gând, câtă demnitate ar adăuga acesta la caracterul nostru! Ce putere transformatoare ar fi! Ce ajutor ar fi pentru natura nouă în lupta sa cu tendințele josnice și înjositoare ale naturii vechi, pe care o renegăm și o considerăm moartă; „cetățenia noastră este în ceruri” zice apostolul. Cu toate că trăim încă în lume noi nu suntem din lume, ci ne-am transferat loialitatea și cetățenia în Împărăția cerească. Și acum, ca împuterniciți ai Împărăției noastre, în timp ce încă trăim în lume printre dușmani și străini, ca reprezentanții și ambasadorii ei trebuie să simțim deopotrivă demnitatea și cinstea poziției și grelele responsabilități și să ținem întotdeauna minte cuvintele apostolului: „și orice faceți cu cuvântul sau cu fapta, să faceți totul în numele Domnului Isus”. — Z.'04-72