MANA 12 FEBRUARIE

Dar răbdarea trebuie să-și facă desăvârșit lucrarea, ca să fiți desăvârșiți, întregi și să nu duceți lipsă de nimic. — Iac. 1:4

Nici un pas de înaintare nu se poate face fără de a practica acest dar al răbdării; și nici unul dintre daruri nu împodobește mai frumos caracterul creștin, nu câștigă atât de ușor aprobarea conștiinței lumii și nu glorifică atât de mult pe Dumnezeul tuturor harurilor, al cărui adevăr o inspiră, ca răbdarea. Ea este blândețe îndelung răbdătoare, care în mod serios se străduiește să pună stavilă valurilor imperfecțiunilor și slăbiciunilor omenești și cu grijă migăloasă se străduiește să recîștige asemănarea divină. Răbdarea este înceată la mânie și bogată în milă, este grabnică să înțeleagă căile adevărului și ale dreptății și promptă să umble în ele; recunoaște imperfecțiunile sale și compătimește cu lipsurile și imperfecțiunile altora. — Z. '93-295