CÂNTĂRI ÎN NOAPTE 07 APRILIE

Dar Rut a spus: „Nu mă îndemna să te părăsesc și să mă întorc de la tine! Încotro vei merge tu, voi merge și eu, unde vei locui tu, voi locui și eu; poporul tău va fi poporul meu, și Dumnezeul tău va fi Dumnezeul meu!" Rut 1:16

Un lucru merită remarcat aici, și anume, hotărârea cu care Rut a luat decizia. N-a fost o propunere să încerce pentru un timp să vadă cum ar fi să trăiască în Iudeea. A fost o decizie până la moarte. În această privință toate convertirile adevărate sunt asemănătoare. Creștinul, de exemplu, nu devine de fapt creștin până când face chiar o astfel de consacrare de sine clară, hotărâtă, să părăsească lumea, afacerile, iubirile, speranțele și ambițiile ei, și să cheltuie și să fie cheltuit chiar până la moarte în serviciul Domnului. Valoarea deciziei hotărâte în privința vieții nu poate fi destul apreciată de noi. Mii de vieți sunt distruse din cauza lipsei de hotărâre. Hotărârea în favoarea lui Dumnezeu este singura condiție în care putem spera să „ne întărim chemarea și alegerea”. W. T. 1915-24 (R 5614:4) (Cântarea 177) V. D. M. 704:8