CÂNTĂRI ÎN NOAPTE 01 OCTOMBRIE

Ce seamănă omul, aceea va și secera. Galateni 6:7

În timp ce fiecare faptă, cuvânt și gând își au influența lor asupra rezultatelor finale din viața fiecărui creștin, cu toate acestea nu un singur gând, nu un singur cuvânt, nu o singură faptă are greutatea hotărâtoare, fie pentru bine fie pentru rău. Cu cât suntem mai loiali, cu cât suntem mai credincioși și cu cât alunecăm mai puțin, cu atât vom fi mai asemenea Răscumpărătorului nostru și cu atât mai strălucitoare va fi răsplata noastră, căci, așa cum declară apostolul, „O stea se deosebește în strălucire de altă stea. Așa este și cu învierea morților". Deci, aceia care sunt din lume pot ști că orice faptă bună sau rea a lor va avea o greutate și influență în privința încercării lor pentru viață sau moarte sub aranjamentele împărăției mesianice. Și fiecare creștin care a intrat în legământ să fie mort cu Cristos ca să poată și trăi împreună cu El, să sufere cu Cristos ca să poată și domni cu El — toți aceștia ar trebui să știe că fiecare cuvânt, fiecare gând, fiecare faptă are o influență pentru marile rezultate. Așadar, după cum spune apostolul, toți aceștia ar trebui să umble în viață cu precauție, cu înțelepciune, căutând să cunoască și să facă lucrurile plăcute lui Dumnezeu, și să ajungă la cea mai înaltă răsplată. W. T. 1913-127 (R 5226:5) (Cântarea 200)