CÂNTĂRI ÎN NOAPTE 26 NOIEMBRIE

Îi voi arăta cât de mult trebuie să sufere pentru Numele Meu. Fapt. 9:16

Se intră oare în vreun alt serviciu, în afară de cel al Domnului nostru, pe astfel de condiții — promisiuni de suferință? Cu siguranță nu. Totuși cât de cinstit din partea Domnului nostru că nu Și-a chemat ucenicii sub o înțelegere greșită a faptelor! Noi suntem chemați să suferim cu El — să ne jertfim pe noi înșine, interesele noastre pământești — să luăm parte la crucea Lui și prin aceste experiențe să dovedim că am fost concepuți de Spiritul Său, că acesta a fost revărsat larg în inimile noastre și ne-a socotit asemănări ale dragului Fiu al lui Dumnezeu. Credincioșia față de această cauză ne asigură răsplata comoștenirii cu Răscumpărătorul nostru în împărăția Sa; în nici un alt mod nu se poate spera la aceste onoruri ale împărăției. Apostolul a înțeles aceasta și se pare că a dat și ideea că, cu cât urmașii Domnului se pot împărtăși mai mult din suferințele lui Cristos în trup, cu atât mai mare va fi partea lor în gloria care în curând ne va fi descoperită — prin „mădularele trupului Său".

Expresia „pentru Numele Meu" este cuprinzătoare. Include tot ce este în legătură cu planul divin, în care Isus, Mesia, este centrul. Include suferințe pentru adevăr, pentru că adevărul este vital legat de „singurul Nume". Include pe frați, pentru că au chemat Numele lui Cristos și sunt sub Numele Lui, ca membri ai corpului Său. Include toată lucrarea împărăției milenare pentru că El este Capul acesteia și Numele Său, slava Sa, sunt asociate. De aceea, să fim bucuroși de orice suferințe care vin direct sau indirect asupra noastră, din cauza credincioșiei noastre față de „Numele scump" și de diferitele interese care sunt legate de el. W. T.1909-86 (R 4356:6, 7) (Cântarea 131)