MANA 30 MARTIE

Văzând, deci, că toate aceste lucruri vor fi desființate, ce fel de oameni ar trebui să fiți voi, prin purtare sfântă și evlavie. — 2 Pet. 3:1 (K.J.)

Asemănarea cu Dumnezeu, desigur, nu poate include nici un fel de flecăreală, de cuvinte dăunătoare, de vorbiri necurate și necistitoare, de cuvinte de necredință și nesupunere. Acestea să fie înlăturate de la toți cei care în sinceritate și adevăr rostesc numele lui Hristos. Să nu uităm să ne facem în fiecare zi socotelile cu Domnul ca să fim siguri că n-a rămas nici o vorbă nefolositoare de care nu ne-am căit și deci neiertată, care să stea împotriva noastră. Dacă noi zilnic dăm socoteală lui Dumnezeu cerând harul Său pentru putere mai mare de a birui cu fiecare zi ce urmează, atunci vom fi achitați în judecată și vom fi aprobați înaintea lui Dumnezeu prin Hristos, având mărturia Spiritului Său Sfânt împreună cu a spiritului nostru că suntem plăcuți și acceptați înaintea Sa. — Z. '96-33