CÂNTĂRI ÎN NOAPTE 07 OCTOMBRIE

Faceți toate fără murmure și fără îndoieli, ca să fiți fără vină și curați, copii ai lui Dumnezeu neîntinați în mijlocul unei generații strâmbe și sucite, în care străluciți ca niște lumini în lume. Filipeni 2:14, 15

Urmând în urmele Domnului nostru Isus, alergând alergarea pentru marele premiu pus înaintea noastră în Evanghelie, nu trebuie să murmurăm pe cale, găsindu-i vină pentru greutățile și îngustimea ei; nici nu trebuie să contestăm, sau să căutăm altă cale decât aceea pe care providența divină o marchează pentru noi, dându-ne seama că Domnul știe exact ce experiențe sunt necesare pentru dezvoltarea noastră în școala lui Cristos; și dându-ne seama de asemenea că, dacă ar fi posibilă ascultarea, în timp ce gura ne este plină de plângeri și nemulțumiri față de Domnul și față de soarta noastră pe care El a permis-o, aceasta ar indica cel puțin faptul că nu suntem în armonie cu spiritul aranjamentului Său; și o astfel de ascultare, dacă ar fi posibilă (dar n-ar putea fi posibilă), nu ar primi aprobarea divină, nici nu ne-ar câștiga premiul. W. T. 1911-442 (R 4929:5) (Cântarea 143)