CÂNTĂRI ÎN NOAPTE 15 OCTOMBRIE

Fiți totdeauna gata să răspundeți oricui vă cere socoteală de nădejdea care este în voi. 1 Petru 3:15

Urmând această cale — de predicare a evangheliei speranței — noi urmăm pe Învățătorul și pe apostoli. Ei au avut atât de mult din acest spirit al speranței, încrederii, convingerii, iubirii, bucuriei și păcii încât se puteau bucura în necaz; și așa au făcut. Apostolii chiar au cântat laude lui Dumnezeu pentru că au fost socotiți vrednici de a avea parte de suferințele lui Cristos, ca să poată fi și părtași gloriilor Lui viitoare. Dragi frați, să ne dăm seama deci, că lumea are destule lacrimi și dureri, și multe temeri. Noi să ne folosim tot mai mult timpul, puterea, talentele, bucuriile etc., pentru a alina biata lume de suferința ei mentală. Să ascultăm vorbele lui Isus: „Dumnezeu va șterge orice lacrimă din ochii lor". „Fiți desăvârșiți, după cum și Tatăl vostru Cel ceresc este desăvârșit". După cum marea lucrare viitoare a lui Dumnezeu, prin Cristos și biserică, este să șteargă toate lacrimile de pe pământ, să alungăm unele din acele lacrimi în prezent. Astfel vom ajuta la pregătirea căii pentru lume, ca să se întoarcă în curând la părtășie cu Dumnezeu, iar pentru credincioșii din prezent să umble cu mai mare grijă în urmele lui Isus și să se încurajeze unii pe alții pe calea bună. W. T. 1913-106 (R 5214:4) (Cântarea 389)