MANA 28 NOIEMBRIE

Dacă dă El liniște, cine poate s-o tulbure? — Iov 34:29; (Sf. Scr. 1874)

Cine altul decât numai „Dumnezeul oricărei mângâieri” poate da liniște în mijlocul tulburărilor care se ridică în suflet ca furtuni neașteptate pe mare? Ca și marinarii în pericol pe ocean strigăm și noi către Domnul și El ne aduce în portul dorit, în portul binecuvântat al liniștii și păcii în Dumnezeu.

Care este strigătul care aduce acest răspuns de pace? Nu este rugăciunea ca orice ocazie de tulburare să fie îndepărtată de la noi, căci nu totdeauna este voința lui Dumnezeu să aducă pace spiritului omenesc pe această cale; nu este totdeauna calea cea mai bună. Există însă un strigăt care totdeauna aduce liniștea pe care nimeni n-o poate tulbura. Este rugăciunea pentru supunerea dulce, încrezătoare și iubitoare în voința lui Dumnezeu. — Z. '96-259