MANA 16 DECEMBRIE

Până când veți șchiopăta de amândouă picioarele? Dacă Iehova este Dumnezeu, mergeți după El; iar dacă este Baal, mergeți după Baal!” — 1 Împ. 18:21

Noi avem nevoie de anumite pietre de încercare, adică de ceva care să ne ajute să hotărâm, care să facă mintea capabilă să ia repede o hotărâre. Această piatră de încercare trebuie să fie voința lui Dumnezeu, așa încât a înțelege voința Domnului în legătură cu orice problemă ar însemna s-o rezolvăm — imediat ce-o discernem .... Capacitatea de a hotărî repede și totdeauna corect, care este voința Domnului, cere o anumită experiență și disciplină, dar cu cât începem mai devreme, cu atât mai devreme vom deveni pricepuți. Cu cât mai energic ne vom pune să cunoaștem și să facem voia Domnului și să-I arătăm prin promptitudinea noastră că ne găsim plăcerea în a-I face voia, cu atât mai bine și mai repede se vor stabiliza caracterele noastre pe direcția bună. — Z. '02-42