CÂNTĂRI ÎN NOAPTE 13 IANUARIE

În aceasta Tatăl Meu este preamărit: să aduceți roadă multă. Ioan 15:8

Domnul Însuși S-a anunțat ca adevărata viță și pe Tatăl Său ca adevăratul Viticultor care a sădit adevărata viță, iar pe urmașii Săi ca mlădițele adevărate ale acelei vițe. Expresia „adevărata viță" sugerează o viță falsă, și acest gând este accentuat și dezvoltat în ultimul mesaj al Domnului nostru către poporul Său în simbolurile Apocalipsei. Acolo El vorbește despre adunarea roadelor „viei pământului" și aruncarea ei în teascul mâniei lui Dumnezeu la sfârșitul acestui veac (Apoc. 14:19). Exi stă, prin urmare, un înțeles mai adânc în cuvintele Domnului nostru „adevărata viță", decât ar fi putut să înțeleagă apostolii din ele. Noi cei care trăim într-un timp când s-au dezvoltat atât vița adevărată sădită de Tatăl, cât și vița falsă a pământului, pământească, avem ocazia să observăm de asemenea că vița pământului este o contrafacere a viței cerești. În măsura în care vedem clar această problemă, ne va ajuta nu numai să înțelegem pilda Domnului, ci și s-o aplicăm în viețile noastre de zi cu zi. Vom fi în pericol mai mic de a înțelege greșit, de a răstălmăci și de a fi înșelați de vița falsă, sau de mlădițele false și de principiile false reprezentate în legătură cu dezvoltarea ei, pentru că ea nu este sub îngrijirea Viticultorului divin. W. T. 1905-121 (R 3544:2) (Cântarea 70)