CÂNTĂRI ÎN NOAPTE 28 AUGUST

Vino în ajutorul nostru, Doamne Dumnezeul nostru! Căci pe Tine ne sprijinim. 2 Cronici 14:11

Să-și lupte lumea lupta ei: Domnul va supraveghea și rezultatele vor fi glorioase în cele din urmă. Fie ca noi care aparținem poporului cel nou, împărăției noi care nu este din lumea aceasta, care nu folosește arme trupești, ci sabia Spiritului — să luptăm lupta bună a credinței, apucând glorioasele lucruri puse înaintea noastră, și nu numai să rămânem noi înșine în picioare, dar și să-i ajutăm pe toți cei concepuți de același Spirit și membri ai aceluiași corp de armată cerească, să stea în picioare compleți în El, care este Capul trupului, Căpetenia Mântuirii noastre. Curând grija iubitoare a lui Dumnezeu peste toate creaturile Sale se va arăta în glorioasa împărăție a scumpului Său Fiu, care va binecuvânta și va conduce, va învăța și va ridica omenirea în general. „Creația gemândă" va fi atunci eliberată din robia stricăciunii la glorioasa libertate a fiilor lui Dumnezeu — toți câți vor accepta atunci binecuvântările. Atunci toți vor vedea că Dumnezeu atât de mult a iubit lumea că a dat pe singurul Său Fiu să moară pentru noi și astfel să deschidă calea pentru binecuvâtările împărăției Sale. W. T. 1904-205 (R 3393:5) (Cântarea 124)