MANA 28 OCTOMBRIE

Spiritul Stăpânului Iehova, este peste Mine, căci Iehova M-a uns ... să mângâi pe toți cei întristați; să dau ... frumusețe în loc de cenușă, un untdelemn de bucurie în locul plânsului. — Isa. 61:1,2,3

Însărcinarea noastră este să căutăm pe cei blânzi, pe cei întristați, care și-au dat seama de neajunsurile și slăbiciunile lor și care caută refugiu și eliberare. Este o parte a însărcinării noastre să le atragem atenția asupra Mielului lui Dumnezeu care ridică păcatul lumii, să le arătăm frumusețea învierii în locul cenușii morții și gloriile, care, după promisiunea Domnului, vor lua curând locul spiritului de apăsare, dezamăgire, întristare și tulburare de azi. Este însărcinarea noastră să spunem acestora că „dimineața vine veselia”, să-i ajutăm să se ridice și imediat să îmbrace hainele laudei și să înceapă să umble în înnoirea vieții, cu o „cântare nouă pe buze — chiar îndurările Dumnezeului nostru”. — Z. '04-295