CÂNTĂRI ÎN NOAPTE 26 MAI

Domnul este Împăratul nostru: El ne va mântui! Isaia 33:22

Textul nostru exprimă sentimente care ar trebui să fie adânc imprimate în inimile întregului popor al Domnului. Lumea poate striga, zicând: „Nu avem alt împărat decât pe Cezar", dar poporul Domnului, israeliții cu adevărat, vor simți opusul acesteia — că „Domnul este Împăratul nostru". În armonie cu porunca Sa, noi vom onora pe împărații pământești și ne vom supune legilor pământești în toate amănuntele în care ele nu vin în conflict cu legea divină; cu toate acestea, mai presus de împărații pământești, respectul nostru, omagiul și supunerea noastră trebuie să fie față de Cel pe care Domnul L-a numit, pentru Împăratul Emanuel. Dacă El este întronat în inimile noastre, ne va fi relativ ușor să-I fim loiali în purtarea și în cuvintele noastre, oriunde ne-am afla. Dacă-L tăgăduim, și El ne va tăgădui; dar dacă-L mărturisim, și El ne va mărturisi înaintea Tatălui și a sfinților îngeri — ne va mântui în cele din urmă. Prin noi, ca biserică a Sa, corpul Său, potrivit promisiunii originare, El va binecuvânta toate familiile pământului pe care noi le vom moșteni atunci împreună cu El. W. T. 1903-206 (R 3219:4) (Cântarea 174)