CÂNTĂRI ÎN NOAPTE 03 MAI

Învățătura Mea nu este a Mea, ci a Celui care M-a trimis pe Mine. Ioan 7:16

Învățăturile tuturor reprezentanților Domnului ar trebui să fie în aceeași direcție — nu speculații și filosofii umane, ci Cuvântul lui Dumnezeu — „Prorocul care a avut un vis să istorisească visul acesta; și cine a auzit cuvântul Meu, să spună întocmai cuvântul Meu" (Ieremia 23:28). „La lege și la mărturie! Căci, dacă nu vor vorbi așa, nu vor mai răsări zorile pentru poporul acesta" (Isaia 8:20). „Vestește Cuvântul, stăruie asupra lui la timp", și chiar atunci când pentru tine nu este convenabil (2 Timotei 4:2). „Cuvântul lui Dumnezeu este viu și lucrător, mai tăietor decât orice sabie cu două tăișuri" (Evrei 4:12). „Sfințește-i prin adevărul Tău: Cuvântul Tău este adevărul" (Ioan 17:17). „Și au recunoscut că fuseseră cu Isus" și că au învățat de la El (Fapt. 4:13). Astfel că acei care sunt credincioși și loiali Domnului și Cuvântului mărturiei Sale nu vorbesc neclar și nedeslușit lumii, ci ei declară mesajul lui Dumnezeu, „vestea bună, care va fi o mare bucurie pentru tot poporul", „la timpul cuvenit". W. T. 1906-58 (R 3726:6) (Cântarea 22)