MANA 2 SEPTEMBRIE

Deci, ca unii care, prin ascultarea de adevăr, v-ați curățit sufletele prin Spirit, ca să aveți o dragoste de frați neprefăcută, iubiți-vă cu căldură unii pe alții, din toată inima. — 1 Pet. 1:22; (Cornilescu)

Cunoștința trebuie foarte mult apreciată în biserică și privită ca o dovadă a înaintării, a creșterii, căci nimeni nu poate deveni tare în Domnul și în puterea tăriei Lui — în har — dacă nu crește și în cunoștință. În mod cuvenit, punem mare preț pe aceia a căror iubire față de Domnul și de Adevărul Său s-a dovedit prin zelul lor în studierea Cuvântului Său și a căror stare de grație înaintea lui Dumnezeu se adeverește prin faptul că tot mai mult sunt călăuziți în lucrurile adânci ale lui Dumnezeu. Cu toate acestea, după cum în familia pământească iubim și îngrijim pe copilași și pe cei nedezvoltați, tot așa și în casa credinței trebuie să îngrijim, să iubim și să ajutăm pe cei micuți și pe cei nedezvoltați, ca să se poată întări în Domnul și în puterea tăriei Lui. — Z. '03-207