MANA 6 APRILIE

... Dacă suferă pentru că este creștin, să nu-i fie rușine, ci să proslăvească pe Dumnezeu pentru numele acesta. — 1 Pet. 4:16 (Cornilescu)

Bolile și neputințele de orice fel cauzate de cheltuirea puterii noastre în serviciul Adevărului sunt îngăduite de Tatăl Ceresc ca probe ale fidelității și iubirii noastre; căci, dacă n-am fi supuși acestor fel de necazuri sau dacă am fi scăpați de ele imediat, printr-o minune, serviciul Domnului nu ne-ar costa nici un sacrificiu și probarea voinței noastre de a suferi pentru cauza Adevărului ar lipsi. În realitate, totuși, fiecare chin sau rană a persoanei sau a sentimentelor și decapitarea noastră socială sau literală pentru Adevăr devine un martor al spiritului, dovedind credincioșia noastră. Și în toate necazurile de acest fel să ne bucurăm mult — după cum spune Domnul nostru și apostolul Petru. — Z. '99-166