CÂNTĂRI ÎN NOAPTE 28 IANUARIE

Căci știm că până în ziua de azi, toată creația suspină și suferă durerile nașterii. Romani 8:22

Preaiubiților din casa consacrată, să nu uităm să ținem legătura cu creația care suspină; să avem compătimire pentru necazurile și suferințele ei; să-i înțelegem adânca degradare și suferință; să ne amintim de slăbiciunile ei, de povara ei îngrozitoare a contaminării ereditare și a slăbiciunilor consecutive; de actualele ei împrejurări de ignoranță și superstiție, și de eroarea ei de mult stabilită a sentimentului public; amintindu-ne că și noi suntem încă în carnea păcătoasă, și că impulsurile păcatului sunt încă adesea vădite supărător în noi, în unele direcții cel puțin, dacă nu în multe. Și după cum strigătele creației care suspină ajung la urechile Domnului oștirilor cu insistență puternică și mișcătoare pentru inima Lui iubitoare, tot așa să ajungă și la urechile noastre și să ne câștige compătimirea, și să ne însuflețească zelul de a conlucra cu planul Tatălui Ceresc pentru stabilirea împărăției Sale de dreptate și pace. W. T. 1902-263 (R 3067:6) (Cântarea 38)