CÂNTĂRI ÎN NOAPTE 18 AUGUST

Deci voi, preaiubiților, știind mai dinainte aceste lucruri, aveți grijă să nu vă lăsați târâți de rătăcirea acestor nelegiuiți, și să nu vă pierdeți tăria. 2 Petru 3:17

Toți cei care caută să învețe pe alții planul divin sunt expuși unor ispite deosebite, așa încât cinstea de a servi pe Domnul și pe poporul Său cere în mod corespunzător o mai mare măsură din darurile Spiritului sfânt, precum și de cunoștință. Tendința cunoștinței, subliniază apostolul, este numai spre mândrie, spre deșertăciune și îngâmfare, și să devină o ispită de la Adversar, ca să atragă urmași după ei (Fapt. 20:30). De aceea, oricine vrea să fie învățătorul altora, purtătorul de cuvânt al Domnului, trebuie să cultive toate darurile Spiritului sfânt, inclusiv umilința; pentru ca acestea combinate (iubirea) cu cunoștința, să-l poată zidi pe el însuși, precum și pe cei cărora le slujește. „Cunoștința îsingurăș îngâmfă, pe când dragostea zidește." W. T. 1897-277 (R 2219:5) (Cântarea 222)