MANA 18 MARTIE

De aceea, încingeți-vă coapsele minții voastre, fiți treji și puneți-vă toată nădejdea în harul care vă va fi adus la descoperirea lui Isus Hristos. — 1 Pet. 1:13

După ce v-ați încins „coapsele minții” voastre pentru o luptă lungă, statornică și hotărâtă, „fiți treji”, nu vă lăsați stăpâniți de agitație și sub imboldul ei să vă epuizați în timp foarte scurt puterea spirituală și apoi să cădeți din nou în răceală și descurajare, ci cu atenție să vă gândiți și să vă pregătiți pentru o lungă și răbdătoare îndurare a tuturor disciplinărilor și încercărilor credinței și răbdării, necesare pentru probarea unui biruitor și vrednic de binecuvântata răsplată promisă „celui care va birui”. Alergarea care ne stă înainte nu se aleargă cu începuturi și sfârșituri, ci cu „stăruință în fapte bune”. — Z. '03-54