CÂNTĂRI ÎN NOAPTE 15 APRILIE

Dar acum, Hristos a înviat dintre cei morți, pârga celor adormiți. 1 Corinteni 15:20

Alții au fost treziți din somnul morții temporar, numai pentru a recădea în el ulterior, dar Domnul nostru Isus a fost „întâiul-născut dintre cei morți", „pârga celor adormiți" — precum declară apostolul, El a fost primul care trebuia să învieze dintre morți. Învierea Sa a fost o înviere la viață — la perfecțiune pe planul spiritual. Prin faptul că El a fost primul rod dintre cei care au adormit, implicația este că și alții au adormit în mod asemănător și vor veni afară la înviere ca ființe spirituale în același mod. A fi primul rod implică faptul că ceilalți vor fi de același fel, pentru că, deși Domnul nostru a fost primul rod dintre toți cei care au adormit, în sensul că învierea Lui a precedat toate celelalte învieri, în alt sens El este primul rod al bisericii, care este trupul Său. Într-un sens încă și mai larg, Cristosul, Cap și Corp, este primul rod adus la viață din întreaga lume; așa cum exprimă apostolul Iacov acest subiect: „Potrivit voii Sale, El ne-a născut, prin Cuvântul adevărului, să fim ca cele dintâi roade ale creaturilor Sale". W. T. 1904-172 (R 3377:5) (Cântarea 31)