CÂNTĂRI ÎN NOAPTE 17 FEBRUARIE

Inima vi se va bucura și nimeni nu va lua de la voi bucuria voastră. Ioan 16:22

Care sunt bucuriile pe care nimeni nu le poate lua de la noi, și pe care persecuțiile, mâhnirea și necazul le pot numai face mai adânci, mai largi și mai dulci? Ce bucurie este aceasta? Această bucurie este o pregustare a binecuvântărilor viitoare, o arvună a moștenirii noastre. Ea este inspirată de încrederea că El este în stare și vrea să desăvârșească lucrarea pe care a început-o și care noi dorim să fie completată în felul Lui cel mai bun; încrezători că atâta timp cât ne ținem ferm de promisiunile Sale îndurătoare cu brațele credinței, El nu va permite să fim despărțiți de El. Cine ne va despărți de dragostea lui Dumnezeu în Cristos? Ne vor despărți necazul și persecuția? Încrederea noastră este că nimeni nu ne poate smulge din mâna Tatălui (Ioan 10:29), și că „Tatăl Însuși ne iubește" și nu ne va îndepărta atâta timp cât noi dorim să rămânem ascultători în iubirea Lui. Da, suntem încrezători că toate lucrurile lucrează împreună spre binele celor ce-L iubesc pe Dumnezeu, încrezători că Acela care este pentru noi este mai puternic decât toți care ar putea fi împotriva noastră. O astfel de încredere ne va aduce cu siguranță o bucurie care depășește priceperea lumii și o pace a lui Dumnezeu care întrece orice înțelegere, care păzește inima. W. T. 1897-305 (R 2232:1) (Cântarea 319)