MANA 7 MARTIE

Dacă ne iubim unii pe alții, Dumnezeu rămâne în noi și dragostea Lui este desăvârșită în noi. — 1 Ioan 4:12

Că sunt ceva sau nu sunt nimic înaintea lui Dumnezeu, asta depinde de măsura iubirii mele față de El, față de frații Lui, față de cauza Lui, față de lume în general și chiar față de dușmanii mei — mai degrabă decât de cunoștința, sau faima, sau activitatea mea de orator.

La măsurarea caracterului trebuie să punem iubirea în locul întâi și ea trebuie considerată ca principala dovadă a apropierii și acceptării noastre de Domnul.

Toți cei concepuți de Spiritul Sfânt trebuie să aibă o dispoziție bună. În nici un alt mod nu putem mai bine vesti virtuțile Celui care ne-a chemat din întuneric la lumina Sa minunată, decât prin faptul ca în toate lucrurile noastre zilnice să arătăm spiritul iubirii. — Z. '03-56,57