CÂNTĂRI ÎN NOAPTE 15 MAI

Eu, Domnul Dumnezeul tău, sunt un Dumnezeu gelos. Deuteronomul 5:9

Dacă ura și gelozia omului ar putea fi ca ale lui Dumnezeu, ar fi bine. Noi, așa cum face Dumnezeu, trebuie să urâm păcatul, dar nu pe păcătos. Gelozia lui Dumnezeu este dreaptă și în mod sigur va aduce păcătosului o pedeapsă dreaptă. El ne spune că atunci când avem alți dumnezei, trebuie să considerăm că El este gelos; dar caracterul nepotrivit al geloziei este atunci când aceasta duce la amărăciune și la alte caracteristici asemănătoare, la care mintea umană decăzută este supusă și expusă. Când Domnul spune că este un Dumnezeu gelos, El vrea ca noi să înțelegem că El vrea toate sentimentele noastre, toată încredințarea noastră, toată încrederea noastră. El vrea ca noi să fim atât de deplin în acord cu El, încât voia Sa să fie supremă în toate afacerile vieții. Acesta nu trebuie să fie considerat egoism din partea Atotputernicului; pentru că aceasta, sub providențele Sale conducătoare, înseamnă pentru creaturile Sale cea mai mare fericire, cel mai mare succes în datoriile și afacerile vieții actuale, și cea mai deplină pregătire pentru binecuvântările pe care Dumnezeu le-a pregătit și le-a promis celor care-L iubesc. W. T. 1911-93 (R 4789:2) (Cântarea 360)