CÂNTĂRI ÎN NOAPTE 24 IULIE

Apostolii mărturiseau cu multă putere despre învierea Domnului Isus și un mare har era peste toți. Fapt. 4:33

Textul nostru ne spune că această mărturie a fost făcută cu putere, cu putere mare. Aceasta n-a fost făcută ca un lucru secundar, după politică, după chestiunile sociale, după teoriile evoluționiste sau dizertațiile criticii radicale. Aceasta, și numai aceasta, a constituit subiectul apostolilor. Tot așa ar trebui să fie și cu noi. Învierea Domnului, valoarea și însemnătatea ei pentru Biserică și pentru lume prin planul divin ar trebui să fie întotdeauna proeminente în mărturia noastră. Nu numai prin cuvintele și prezentările lor logice au dat mărturie apostolii, ci și prin viețile lor. După cum au spus apostolii: „Voi sunteți epistola noastră „ cunoscută și citită de toți oamenii". Viețile celor din Biserica timpurie au fost mărturia specială pentru Domnul. Fără consecvența vieții și a consacrării lor Domnului și adevărului, este evident că mesajul n-ar fi avut o asemenea importanță cum a avut. Tot așa este și cu noi astăzi. Este bine să predicăm cuvântul. Este încă mai important să-l trăim. Dar lucrul ideal este și să predici și să trăiești adevărul. W. T. 1909-141 (R 4391:1) (Cântarea 280)