MANA 12 IANUARIE

Fraților, chiar dacă un om ar fi prins in vreo greșeală, voi care sunteți duhovnicești să-l îndreptați cu duhul blândeții; și ia seama la tine însuți, ca să nu fii ispitit și tu. — Gal. 6:1

Să învățăm bine această lecție, care ne spune să mustrăm pe alții în mod foarte blând, foarte atent, binevoitor, printr-o aluzie mai degrabă decât prin acuzare directă și prin prezentare amănunțită a greșelii — printr-o cercetare a stării prezente a inimii lor, mai degrabă decât a stării trecute în care știm că au greșit. Mai puțină grijă să purtăm de pedeapsa ce trebuie să urmeze faptelor rele, decât de aceea ca să întoarcem din rătăcirea sa pe cel ce a greșit. Să nu încercăm să ne judecăm și să ne pedepsim unii pe alții pentru greșeli, ci să ne aducem aminte că totul este în mâna Domnului. Noi nu avem voie, în nici un înțeles al cuvântului, să ne răzbunăm, să pedepsim sau să răsplătim pentru rău. — Z '01-150