MANA 6 NOIEMBRIE

Vă îndemn, dar, fraților, pentru îndurările lui Dumnezeu, să aduceți trupurile voastre ca o jertfă vie, sfântă, plăcută lui Dumnezeu; aceasta este slujirea voastră înțeleaptă. — Rom. 12:1

A pune tot ce avem în serviciul Domnului nu este numai un lucru rezonabil, dar este o jertfă mult prea mică, mult mai puțin decât ceea ce ne-ar place să-I dăm Celui care a arătat atâta îndurare și har față de noi. Așa ar trebui să simțim chiar dacă n-ar fi nici o răsplată pentru consacrarea noastră. Dar, fiindcă Domnul ne-a pus înainte mari răsplăți și binecuvântări, trebuie să simțim că respingerea acestora ar indica nu numai lipsa de apreciere a milei divine, ci ar indica de asemenea și slăbiciunea minții, a judecății noastre, care nu este în stare să cântărească plăcerile neînsemnate și trecătoare, de câțiva ani, ale propriei voințe, față de eternitatea de bucurie, binecuvântare și glorie în armonie cu Domnul. — Z. '00-170