CÂNTĂRI ÎN NOAPTE 24 DECEMBRIE

Vă aduc o veste bună, care va fi o mare bucurie pentru tot poporul. Luca 2:10

Oriunde a ajuns vestea despre iubirea mântuitoare a lui Dumnezeu, chiar amestecată cu diverse neadevăruri, a dus cu ea mai multă sau mai puțină binecuvântare — a adus binecuvântare chiar și ascultătorilor neatenți, care nu sunt împlinitori ai Cuvântului; și mai multă binecuvântare celor care aud în parte și se supun parțial. Dar cea mai mare binecuvântare a fost pentru turma mică, pentru preoțimea regală care, intrând în spiritul aranjamentului divin, și-au dat seama de îndreptățirea lor prin credința în sângele prețios, și în armonie cu invitația Domnului au mers înainte prezentându-se ca o jertfă vie ca să poată avea părtășie cu Cristos în suferințele actuale, și, de asemenea, în curând, în gloriile Împărăției care va urma. Mai cu seamă această clasă se bucură acum de o descoperire încă mai deplină a Cuvântului divin atât de mult întunecat de erorile Evului Mediu; mai cu seamă această clasă se bucură acum de înțelegerea lungimii și lărgimii, înălțimii și adâncimii iubirii și a planului divin care a cumpărat întreaga lume și care, în cele din urmă, va recupera din degradarea actuală pe toți cei care, sub condițiile favorabile ale Împărăției Milenare, vor dezvolta caracterul pe care Dumnezeu îl cere de la toți cei care vor avea viața veșnică — iubire pentru dreptate și ură pentru nelegiuire. W. T. 1902-364 (R 3115:6) (Cântarea 376)