CÂNTĂRI ÎN NOAPTE 16 IULIE

„ Întărind sufletele ucenicilor. El îi îndemna să stăruie în credință, și spunea că în împărăția lui Dumnezeu trebuie să intrăm prin multe necazuri (în limba engleză tribulation, n. t.). Fapt. 14:22

Cuvântul nostru „tribulație" îcuvânt vechi pentru „necaz” — n. e.ș derivă din latinescul tribulum, numele unui tăvălug sau al unei treierătoare folosite în vechime pentru curățarea grâului, îndepărtarea de pe el a învelișului exterior sau a plevei. Cât de potrivit este acest gând când este aplicat la poporul consacrat al Domnului, care în Scripturi sunt simbolizați prin grâu. Natura noastră nouă este miezul, adevăratul grăunte; totuși această comoară sau parte valoroasă este acoperită cu coaja stărilor pământești. Și pentru ca grâul să fie pregătit cum se cuvine pentru „grânar" și pentru folosință, trebuie ca fiecare grăunte să treacă prin necazul necesar ca să separe acele aspecte care, înainte de a fi separate, ne fac nepotriviți pentru serviciul viitor la care suntem chemați de Domnul. În măsura în care putem să ne dăm seama de propriile noastre imperfecțiuni și de voia perfectă a lui Dumnezeu cu privire la noi, vom putea să suportăm cu răbdare, și chiar cu un anumit fel de bucurie, toate necazurile pe care Stăpânul va vedea că sunt cele mai bune să le îngăduie să vină peste noi. „Ne lăudăm și în necazuri." W. T. 1897-265 (R 2213:5) (Cântarea 67)