CÂNTĂRI ÎN NOAPTE 23 IANUARIE

Ei stăruiau în învățătura apostolilor, în legătura frățească, în frângerea pâinii și în rugăciuni. Fapt. 2:42

Tot poporul Domnului poate locui împreună în dragoste, în părtășie, sub grija divină ca „o preoție împărătească", „stând împreună în locurile cerești" — în „Sfânta" antitipică a cortului întâlnirii. În ceea ce privește locuința noastră pământească, s-ar putea să locuim astăzi relativ aproape, datorită serviciilor convenabile ale căilor ferate și ale poștei. Se cuvine, așadar, ca toți să „vorbim adesea unul cu altul" pentru că, așa cum declară profetul, Domnul să asculte, să ia aminte și să facă să prospere binecuvântarea noastră, a unuia de către altul (Mal. 3:16). Și noi sugerăm că este o împlinire parțială a îndemnului „croiți cărări drepte pentru picioarele voastre, pentru ca cel care șchiopătează să nu se abată din cale", dacă noi căutăm astfel de locuințe care să contribuie la relațiile noastre ocazionale cu casa credinței. Să-L punem pe Dumnezeu pe primul loc, și părtășia creștină și creșterea în har pe al doilea loc, și pe ambele înaintea bogăției, în toate socotelile noastre. Astfel vom căuta cel mai bine întâi împărăția lui Dumnezeu și dreptatea acesteia și vom găsi că toate celelalte lucruri ne vor fi adăugate în raport cu nevoile noastre reale ca noi creaturi. W. T. 1907-344 (R 4090:5) (Cântarea 97)