MANA 10 SEPTEMBRIE

Nici un cuvânt murdar să nu vă iasă din gură, ci unul bun, pentru zidire, după cum este nevoie, ca să dea har celor care-l aud. — Efes. 4:29

Gustul degradat se pune la adăpost în spatele conștiinței și declară că a spune adevărul este întotdeauna corect și de aceea Dumnezeu nu poate socoti că a spune adevărul ar fi o defăimare, ci, condamnând vorbirea de rău și defăimarea ca fapte ale cărnii și ale diavolului, El se referă numai la afirmațiile false, neadevărate. Aceasta este o mare eroare; defăimarea rămâne defăimare, fie că este adevărată fie că este falsă, și nu numai după legile lui Dumnezeu, ci și după legile oamenilor civilizați. Defăimare este orice spunem cu scopul de a dăuna altuia, fie că este adevărat fie că este fals, și legile omenești sunt în acord cu legea lui Dumnezeu că a face astfel daună cuiva este incorect. — Z. '99-70