MANA 14 IULIE

Orice amărăciune, orice iuțime, orice mânie ... și orice defăimare să fie înlăturate de la voi, împreună cu orice fel de răutate. — Efes. 4:31

Din punctul lui înalt de vedere, al aprecierii legii divine, creștinul avansat vede că în ochii Domnului ura este omor, calomnia este asasinat, distrugerea numelui bun al aproapelui este jaf și hoție. Dacă în Biserică, printre cei ce declară că sunt poporul Domnului se face oricare din aceste lucruri, acela este păcat dublu — omor și jaf de frate. La această lege, „să nu vorbească de rău pe nimeni”, este o singură excepție, când suntem convinși că este absolut necesar de-a face cunoscut un lucru rău — când descoperirea răului este împotriva dorinței inimii noastre și o facem numai din necesitate, din cauza iubirii pentru alții, care, dacă nu ar fi informați, ar putea fi păgubiți. — Z. '99-71; Mat. 24:24; Mat. 12:26