CÂNTĂRI ÎN NOAPTE 07 NOIEMBRIE

Fratele va da la moarte pe fratele său. Matei 10:21

Vai, dacă așa ar fi — ca iubirea lui Dumnezeu să nu ne mai constrângă așa încât nu numai să ne întoarcem de la iubirea și părtășia Lui, ci și să folosim sabia pentru a omorî pe frați! Să se întipărească imaginea aceasta în mințile noastre și să fie pecetluită în inimile noastre, că vin zile pentru Israelul spiritual, zile în care frate va fi împotriva fratelui, zile pe care Domnul le va permite chiar înainte de stabilirea împărăției Sale. Să ne hotărâm că, oricum ar lupta alții, armele luptei noastre nu vor fi trupești și că bătălia noastră nu va fi împotriva acelora care sunt ai Domnului prin legământ, ci împotriva marelui Adversar. Armele trupești nu sunt numai puști și săbii, dar mai vătămătoare și mai aducătoare de moarte este limba, când este folosită pentru a calomnia și a răni. Doamne ferește ca limbile noastre, cu care lăudăm pe Dumnezeu, să aducă daună vreunui om, dar mai cu seamă vreunuia din casa credinței. W. T. 1908-268 (R 4235:5) (Cântarea 393)