MANA 3 SEPTEMBRIE

Căci bunătate voiesc, nu jertfe, și cunoștință de Dumnezeu mai mult decât arderi-de-tot! — Osea 6:6

Cel ce-și dă voința, inima Domnului, dă tot ce are; cel ce nu-și dă voința și nu ajunge în starea supunerii din inimă față de Domnul, nu poate aduce lui Dumnezeu jertfă bine primită. „Iată, ascultarea face mai mult decât jertfele”, este lecția pe care toți cei sfințiți în Isus Hristos ar trebui să și-o graveze adânc în inimă. Spiritul ascultării este necesar, de asemenea, și oricine are spiritul ascultării nu numai că se va supune voinței lui Dumnezeu, ci va căuta să cunoască din ce în ce mai bine voința divină pentru a i se putea supune. Despre această clasă zice Scriptura: „când am primit cuvintele Tale, le-am înghițit” și tot așa spun cuvintele Domnului „desfătarea mea este să fac plăcerea Ta, Dumnezeul meu și legea Ta este înăuntrul inimii mele”. — Z. '03-220