CÂNTĂRI ÎN NOAPTE 06 DECEMBRIE

Orice faceți, să faceți din toată inima, ca pentru Domnul, nu ca pentru oameni, știind că veți primi de la Domnul răsplata moștenirii. Voi slujiți Domnului Hristos. Coloseni 3:23, 24

Principiile de bază ale religiei creștine sunt fondate pe aceste linii, care sunt opusul liniilor de gândire și de comportament ale lumii; și anume: cel mai mare în biserică este cel care este cel mai mare slujitor, cel care acordă cel mai mult ajutor altora. Cel mai mare slujitor în biserică a fost însuși marele Cap al ei, care și-a dat chiar și viața pentru noi. Și aceia dintre urmașii Lui care doresc să fie mult apreciați de Domnul și astfel apreciați de tovarășii lor, sunt îndemnați să calce îndeaproape pe urmele Învățătorului, și cu umilință a inimii să fie gata și să caute să-și dea viața pentru frați. Aceasta nu înseamnă doar un serviciu formal, ci înseamnă un serviciu real. Vedem că jertfa Domnului nostru nu a fost doar o formă sau o declarare a interesului și a iubirii, ci a fost o dăruire a vieții Sale ca preț de cumpărare pentru viața noastră. Tot așa și noi: nu trebuie să ne iubim unii pe alții și să ne slujim unii pe alții numai cu vorba, cu declarația, cu titlul (așa cum, de exemplu, numele de „slujitor” înseamnă servitor); ci noi trebuie să ne slujim unii pe alții așa cum trebuie să ne iubim unii pe alții, „cu fapta și cu adevărul”. W. T. 1898-228 (R 2343:5) (Cântarea 121)