CÂNTĂRI ÎN NOAPTE 23 APRILIE

Domnul nu va părăsi pe poporul Lui, din cauza Numelui Lui celui mare. 1 Samuel 12:22

Samuel a apelat la Israelul trupesc să-și aducă aminte de lucrurile mari pe care Dumnezeu le făcuse pentru ei ca motiv de recunoștință și credincioșie — eliberarea lor din Egipt, conducerea prin pustie și intrarea în țara lui Israel; dar dacă aplicăm aceste cuvinte Israelului spiritual, cu cât mai multă forță ni se potrivesc nouă! Domnul ne-a eliberat din robia egipteană, robia păcatului și a morții. El ne-a scos afară din întuneric la lumina Sa minunată. Nu numai că ne-a ridicat picioarele din groapa oribilă, din lutul mocirlos, ci ni le-a și pus pe Stâncă, Isus Cristos; ba chiar mai mult, El ne-a pus pe buze o cântare nouă, chiar bunătatea Dumnezeului nostru. Nu numai că ne-a iertat păcatele, ci ne-a și primit în Isus și ne-a invitat să fim împreună moștenitori cu Cristos. Nu numai că ne-a dat făgăduințe nespus de mari și scumpe să ne înveselească inimile în călătoria prin pustie, ci are în păstrare pentru noi și lucruri nespus de mari și scumpe, din care ne-a dat o licărire sau o pregustare prin Spiritul Său sfânt, o arvună a moștenirii noastre. W. T. 1908-204 (R 4201:4) (Cântarea 19)