CÂNTĂRI ÎN NOAPTE 27 APRILIE

Căci aceasta este dragostea de Dumnezeu, să păzim poruncile Lui. Și poruncile Lui nu sunt grele. 1 Ioan 5:3

Cel care are recunoștință față de Domnul în inimă pentru aceste binecuvântări, cel care simte apreciere și mulțumire, acela caută într- adevăr să-L servească pe Domnul în adevăr cu toată inima sa! Cel care are această atitudine a minții, cel care își amintește de Cuvântul Domnului, acela caută ajutorul divin în acord cu cerințele acestuia, amintindu-și afirmația: „Dacă Mă iubiți, păziți poruncile Mele". Pentru acela poruncile Domnului se amplifică, se lărgesc zi de zi. El vede zilnic forțe noi, înțelesuri noi în aceste porunci. Dacă este recunoscător, dacă apreciază providența Domnului față de el în trecut, profunzimile sensului poruncilor lui Dumnezeu nu vor fi grele; ci el se va bucura să înainteze zi de zi în armonie cu atitudinea Domnului nostru: „Desfătarea mea este să fac plăcerea Ta, Dumnezeul meu. Și legea Ta este înăuntrul inimii mele". Tot așa va fi și cu noi. După cum spune apostolul, noi vom împlini poruncile Lui și ele nu vor fi grele, și aceasta va fi pentru noi dovada că-L iubim pe Dumnezeu, că suntem iubiți de El și că suntem în curs de pecetluire, de imprimare tot mai mult cu Spiritul Său, spiritul adevărului . W. T. 1908-204 (R 4201:5) (Cântarea 375)