CÂNTĂRI ÎN NOAPTE 02 MAI

Pe cel ce vine la Mine nu-l voi izgoni afară. Ioan 6:37

De îndată ce a expirat limita timpului, Dumnezeu Și-a manifestat favoarea față de neamuri trimițând mesajul Evangheliei la Corneliu, un neevreu reverențios, sfânt și generos. De atunci favorurile lui Dumnezeu au fost deschise atât pentru neamuri cât și pentru evrei — „zidul de la mijloc al despărțiturii" a fost „surpat". Atât evreii cât și neamurile sunt primiți acum în baza acelorași condiții, și anume, credința în Isus și consacrarea de a umbla în urmele Lui. Din acest punct de vedere trebuie să înțelegem declarația apostolului că Evanghelia lui Cristos „a fost vestită întregii creații de sub cer". El n-a vrut să spună, și nici n-ar fi fost adevărat, că Evanghelia a fost propovăduită fiecărei creaturi în sensul de a le fi vestită tuturor. Pentru că nici acum, după optsprezece secole, ea n-a fost vestită întregii omeniri. Ceea ce a vrut să spună apostolul este că Evanghelia este acum fără restricții, liberă a fi propovăduită fiecărei creaturi de sub cer, indiferent de naționalitate — că nu mai este limitată la evrei ca la început. Acum, oricine are „urechi de auzit, să audă" mesajul cel bun al împărăției. Acum, oricine aude și are o inimă să accepte mesajul îndurător al lui Dumnezeu, să-și prezinte trupul ca o jertfă vie, sfântă și acceptabilă lui Dumnezeu prin Cristos. W. T. 1912-292 (R 5101:1) (Cântarea 330)