CÂNTĂRI ÎN NOAPTE 20 IANUARIE

Dimpotrivă, dacă suferă pentru că este creștin, să nu-i fie rușine. 1 Petru 4:16

Apostolului nu i-a fost rușine cu suferințele sale, pentru că și-a dat seama că le-a îndurat pentru Cristos. Orice bărbat sau femeie s-ar simți și ar trebui să se simtă profund mâhniți de o arestare publică și întemnițare ca răufăcători, ca încălcători de lege. Dar când trecem prin aceste lucruri și ne putem da seama că vin din cauza credincioșiei noastre față de Domnul, în urmarea în urmele Sale, ne putem bucura în înjosire, ne putem bucura în lucruri care altfel ar fi rușinoase și detestabile. Dacă, prin urmare, în providența Domnului, vreunii dintre acei care citesc acest articol ar suferi arest, închisoare sau bătaie, și dacă aceștia, direct sau indirect, pot găsi că necazul lor a fost datorită credincioșiei lor față de Domnul și față de adevărul Lui, să nu se rușineze; să-L slăvească pe Dumnezeu pentru aceasta, bucurându-se că sunt socotiți vrednici să sufere pentru numele lui Cristos, și amintindu-și că tocmai așa a fost și cu Domnul nostru Isus. El a fost arestat; a fost legat; a fost bătut; a fost insultat în public; a fost chiar răstignit ca blasfemator împotriva lui Dumnezeu. W. T. 1903-140 (R 3189:6) (Cântarea 13)