CÂNTĂRI ÎN NOAPTE 27 MAI

M-am bucurat când mi-au zis: „Să mergem la casa Domnului!" Psalmul 122:1

Cei care aud invitația să devină membri ai casei lui Dumnezeu, casa fiilor, Templul antitipic, și care primesc invitația în inimi bune și oneste, sunt într-adevăr bucuroși: „Ferice de poporul care cunoaște strigătul de bucurie". Legăm de aceasta o expresie asemănătoare a aceluiași profet-poet, care declară: „Voi locui în casa Domnului zile îndelungate". Nu în case pământești, nu în temple pământești sperăm noi să locuim pentru totdeauna, ci, acei care devin membri, pietre vii în casa spirituală, Templul ceresc acum în construcție, vor locui într-adevăr în casa Domnului pentru totdeauna. Pentru ei, a ieși afară ar însemna distrugerea casei, pentru că fiecare în parte vor fi membri ai ei; cum spune Domnul, ei vor fi stâlpi în casa Domnului și slujitori ai harului și ai adevărului Său pentru toți oamenii. Acest text va fi de asemenea adevărat despre lume în timpul Veacului Milenar. Atunci toată omenirea va fi invitată să se apropie de Domnul în închinare, să se apropie de Templul spiritual, Cristosul, și prin Cristosul să se apropie de Tatăl; și toți care vor auzi acel mesaj și care vor asculta de el vor fi într-adevăr bucuroși, întocmai cum mesajul adus de îngeri la nașterea lui Isus a sugerat că în cele din urmă veștile de mare bucurie vor fi pentru tot poporul. W. T. 1903-444 (R 3284:4) (Cântarea 54)