CÂNTĂRI ÎN NOAPTE 22 FEBRUARIE

Va da viața veșnică celor care, prin stăruința în bine, caută slavă, cinste și neputrezire. Romani 2:7

Ce căutăm noi? Aceasta este o întrebare bună pe care să și-o pună fiecare dintre noi individual, și pe care să o sugerăm la timpul potrivit tuturor celorlalți care manifestă vreun interes pentru adevărul prezent. Noi știm ce caută lumea — avere, onoare, faimă, confort etc. — și știm că mulți care se întorc spre Domnul au încă spiritul lumii. Ei ar vrea să fie ucenicii Domnului și totuși să mai aibă, să mai cultive și să se bucure de speranțele și ambițiile care sunt mai mult sau mai puțin lumești. Este potrivit să dăm atenție la cuvintele Învățătorului ca și cum ne-ar fi fost adresate fiecăruia în mod individual: Tu ce cauți? Să-I răspundem Învățătorului în inimile noastre și în rugăciune; și înainte de a răspunde să ne gândim bine ca acest lucru să fie adevărat, pentru că, într-adevăr, pe noi ne-am putea înșela, dar nu L-am putea înșela pe Cel cu care avem de-a face. Este drept să căutăm împărăția și să știm că prin aranjament divin, cu ea este asociată o mare onoare, glorie și demnitate, și că astfel trebuie să „căutăm slava, cinstea și neputrezirea". Dar în legătură cu această căutare a împărăției trebuie să ne amintim cuvintele Învățătorului nostru într-o altă împrejurare, să căutăm în primul rând împărăția lui Dumnezeu și dreptatea Lui. W. T. 1908-13 (R 4116:3) (Cântarea 78)